खंडू रांगणेकर

खंडेराव मोरेश्वर रांगणेकर (जन्म : २७ जून १९१७;  - ११ ऑक्टोबर १९८४) हे एक भारतीय क्रिकेट खेळाडू होते. ते डाव्या हाताने फलंदाजी व उजव्या हाताने मध्यमगती गोलंदाजी करीत. त्यांना दोन्ही हाताने क्षेत्ररक्षण व चेडूफेक करता येत होती आणि झेल घेता येत होते. रांगणेकर हे एक उत्तम बॅडमिंटनपटूही होते.  त्यांचे सुरुवातीपासून ते शेवटपर्यंतचे आयुष्य महाराष्ट्राच्या ठाणे शहरात गेले. वयाच्या ४२ पर्यंत खंडू रांगणेकरांनी ४६०२ धावा जमवल्या. रांगणेकर आस्ट्रेलियात १९४७ च्या सुमारास तीन कसोटी सामने खेळले होते.


महाराष्ट्र टाईम्स, वसई विरार पुरवणी, गुरुवार,७ ऑगस्ट २०२५ लेख-मकरंद जोशी-ठाणे शहराच्या इतिहासाचे अभ्यासक

कारकीर्द
त्यांच्या कारकिर्दीत खालील प्रमाणे बदल झाले.
इसवी सन १९३९-४० - रणजी पदार्पण.शतकी खेळी.
इसवी सन १९५८-५९ -रणजी निवृत्ती. शतकी खेळी.
सर्वोत्तम डावखुरा फलंदाज व सर्वोत्कृष्ट बँडमिंटन खेळाडू एकाचवेळी सन्मान.
२० वर्षे प्रथमश्रेणी क्रिकेट.
प्रथमश्रेणी क्रिकेट - ८५ सामने,४६०२ धावा.
रणजी - ८ शतके.
राष्ट्रीय स्तरावर बँडमिंटन दुहेरी विजेतेपदक, एकेरी उपविजेतेपदक.
इसवी सन १९६० ठाणे नगरपालिका - नगरसेवक.
इसवी सन १९६०-६५ बोर्ड ऑफ कंट्रोल फॉर क्रिकेट - उपाध्यक्ष.
त्यांच्या स्मरणार्थ ठाणे येथे त्यांच्या बंगल्यासमोर असलेल्या चौकाला क्रिकेट खेळाडू खंडू रांगणेकर चौक असे नाव दिलेले आहे.
दादोजी कोंडदेव स्टेडियम मधील बँडमिंटन हॉलला त्यांचे नाव दिलेले आहे.
महाराष्ट्र टाईम्स, वसई विरार पुरवणी, गुरुवार,७ ऑगस्ट २०२५

खंडू रांगणेकरांना मिळालेले सन्मान
 ठाणे नगरपालिकेचे नगराध्यक्षपद
 ते मुंबई क्रिकेट असोसिएशनचे अध्यक्ष व बोर्ड ऑफ कंट्रोल फाॅर क्रिकेट इन इंडिया (BCCI)चे उपाध्यक्ष होते.
 ठाण्याच्या दादोजी कोंडदेव स्टेडियममध्ये रांगणेकरांच्या नावाचा हाॅल आहे. तेथे बॅडमिंटन खेळायची सोय आहे.
 ठाण्याच्या सुधाकर प्रधान मार्गावर खंडू रांगणेकर यांच्या नावाचे सभागृह आहे. सामाजिक समारंभांना तो हाॅल भाड्याने मिळू शकतो.
ठाण्यातील एका चौकाला क्रिकेट खेळाडू खंडू रांगणेकर चौक असे नाव दिलेले आहे.महाराष्ट्र टाईम्स, वसई विरार पुरवणी, गुरुवार,७ ऑगस्ट २०२५
संदर्भ व नोंदी

वर्ग:भारतातील पुरुष क्रिकेट खेळाडू
वर्ग:इ.स. १९१७ मधील जन्म
वर्ग:इ.स. १९८४ मधील मृत्यू
वर्ग:पुरुष चरित्रलेख